CELEX: 32018D0558
Language: bg
Date: 2018-03-20 00:00:00
Title: Решение (ОВППС) 2018/558 на Комитета по политика и сигурност от 20 март 2018 година за удължаване на мандата на ръководителя на мисията на Европейския съюз за подкрепа за интегрирано управление на границите в Либия (EUBAM Libya) (EUBAM Libya/1/2018)

11.4.2018   
            
            
               BG
            
            
               Официален вестник на Европейския съюз
            
            
               L 93/3
            
         РЕШЕНИЕ (ОВППС) 2018/558 НА КОМИТЕТА ПО ПОЛИТИКА И СИГУРНОСТ
   от 20 март 2018 година
   за удължаване на мандата на ръководителя на мисията на Европейския съюз за подкрепа за интегрирано управление на границите в Либия (EUBAM Libya) (EUBAM Libya/1/2018)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2013/233/ОВППС на Съвета от 22 май 2013 г. относно мисията на Европейския съюз за подкрепа за интегрирано управление на границите в Либия (EUBAM Libya) (1), и по-специално член 9, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               Съгласно член 9, параграф 1 от Решение 2013/233/ОВППС Комитетът по политика и сигурност (КПС) е оправомощен, в съответствие с член 38 от Договора, да взема необходимите решения с цел упражняване на политически контрол и стратегическо ръководство на мисията на Европейския съюз за подкрепа за интегрирано управление на границите в Либия (EUBAM Libya), включително решението за назначаване на ръководител на мисията.
            
         
               (2)
            
            
               На 18 юли 2017 г. КПС прие Решение (ОВППС) 2017/1401 (2) за удължаване на мандата на г-н Vincenzo TAGLIAFERRI като ръководител на мисията за EUBAM Libya от 22 август 2017 г. до 21 август 2018 г.
            
         
               (3)
            
            
               На 17 юли 2017 г. Съветът прие Решение (ОВППС) 2017/1342 (3) за изменение на Решение 2013/233/ОВППС и удължаване на срока на прилагане на посоченото решение до 31 декември 2018 г.
            
         
               (4)
            
            
               На 26 февруари 2018 г. върховният представител на Съюза по въпросите на външните работи и политиката на сигурност предложи мандатът на г-н Vincenzo TAGLIAFERRI като ръководител на мисията за EUBAM Libya да бъде удължен от 22 август 2018 г. до 31 декември 2018 г.,
            
         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Vincenzo TAGLIAFERRI като ръководител на мисията за EUBAM Libya се удължава от 22 август 2018 г. до 31 декември 2018 г.
   Член 2
   Настоящото решение влиза в сила на 21 август 2018 г.
   
      Съставено в Брюксел на 20 март 2018 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 138, 24.5.2013 г., стр. 15.
   
      (2)  Решение (ОВППС) 2017/1401 на Комитета по политика и сигурност от 18 юли 2017 г. за удължаване на мандата на ръководителя на мисията за мисията на Европейския съюз за подкрепа за интегрирано управление на границите в Либия (EUBAM Libya) (EUBAM Libya/1/2017) (ОВ L 199, 29.7.2017 г., стр. 13).
   
      (3)  Решение (ОВППС) 2017/1342 на Съвета от 17 юли 2017 г. за изменение и удължаване на срока на действие на Решение 2013/233/ОВППС относно мисията на Европейския съюз за подкрепа за интегрирано управление на границите в Либия (EUBAM Libya) (ОВ L 185, 18.7.2017 г., стр. 60).